Document ID: 32013R1087

KOMISJONI MÄÄRUS (EL) nr 1087/2013,
4. november 2013,
millega muudetakse Euroopa Parlamendi ja nõukogu määrust (EÜ) nr 1005/2009 seoses aruannete esitamisega metüülbromiidi kasutamise kohta
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 16. septembri 2009. aasta määrust (EÜ) nr 1005/2009 osoonikihti kahandavate ainete kohta, (1) eriti selle artikli 26 lõiget 3,
ning arvestades järgmist:
(1)
Artikli 26 lõike 1 punkti a kohaselt peavad liikmesriigid esitama igal aastal aruandeid vastavalt artikli 12 lõikele 2 karantiinirakenduste ja transpordieelse käitluse tarbeks kasutada lubatud metüülbromiidi koguste ning vastavalt artikli 12 lõikele 3 hädaolukorras kasutada lubatud metüülbromiidi koguste kohta.
(2)
Artikli 12 lõikes 1 sätestatud tähtpäev, 18. märts 2010, on möödunud ning metüülbromiidi ei saa enam turule lasta ega kasutada karantiinirakenduste ja transpordieelse käitluse tarbeks. Seega puudub vajadus nõuda liikmesriikidelt jätkuvalt iga-aastaste aruannete esitamist artikli 12 lõike 2 kohaselt lubatud metüülbromiidi kasutamise kohta karantiinirakenduste ja transpordieelse käitluse tarbeks.
(3)
Artikli 12 lõike 3 kohaselt ajutise loa andmiseks metüülbromiidi kasutamiseks hädaolukorras on vaja iga juhtumi korral komisjoni eriotsust. Seega puudub vajadus nõuda liikmesriikidelt igal aastal aruannete esitamist, kuna aruandekohustuse saab sätestada otse igas eriotsuses.
(4)
Seega tuleks artikli 26 lõike 1 punkt a välja jätta.
(5)
Käesolevas määruses sätestatud meetmed on kooskõlas määruse (EÜ) nr 1005/2009 artikli 25 lõike 1 kohaselt asutatud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1005/2009 artikli 26 lõike 1 punkt a jäetakse välja.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. november 2013

Labels: 3
12
1
18